3. ΝΟΜΟΣ 5504 της 25/31 Μαΐου 1932 (ΦΕΚ Α΄ 177) Περί τροποποιήσεως του Νόμ. 1038 περί προστασίας των ζώων. Βλ. και Νόμ. 1197/25 Αυγ.-3 Σεπτ. 1981 (ΦΕΚ Α΄ 240), (κατωτ. αριθ. 14). Άρθρ.1.-(Τροποποιείται το άρθρ. 1 του Νόμ. 1038/1917). Άρθρ.2.-Τα υπό του παρόντος Νόμου προβλεπόμενα αδικήματα εκδικάζονται, συντρεχόντων των όρων του Νόμ. 237 (του 1914), κατά την διαδικασίαν των επ’ αυτοφώρω πταισμάτων άλλως εισάγονται προς εκδίκασιν, κατά την συνήθην πταισματικήν διαδικασίαν, εντός μηνός το πολύ από της τελέσεως αυτών. Δύνανται δε να εισαχθώσι και δι’ εκθέσεως δημοσίας αρχής, κατά την διαδικασίαν του άρθρ. 9 του Νόμ. 237, οπότε επιβάλλεται ποινή προστίμου μέχρι δραχμών εκατόν, εφαρμοζομένων κατά τα λοιπά των διατάξεων του Νόμ. 237, ως συνεπληρώθη υπό του Νόμ. 1582. Άρθρ.3.-(Τροποποιείται το άρθρ. 2 του Νόμ. 1038/1917). Άρθρ.4.-Οι ανά τας οδούς περιπλανώμενοι κύνες, οι παρά των αρμοδίως υπό της πολιτείας εντεταλμένων συλλαμβανόμενοι, θεωρούνται ως αδέσποτοι. Άρθρ.5.-Πάσα διάταξις αντικειμένη εις τον παρόντα Νόμον καταργείται. 